חמורה . שהעולה אסורה בהנאה ומועלין בה . רש''י : 
יפה . שאינו קץ ומואס בה . שורפה , גומעה . ולא הודו לאומרים כן להתירה לכתחילה . אבל אמרו לא נהנין ולא מועלין כו' . והכי משמע , לא נהנים מדרבנן , ואם נהנה אין בה מעילה ( כלומר מדאורייתא . ) אלמא מדלית בה מעילה שמע מינה האי חלב הכנוס בקיבת העולה , כפירשא בעלמא הוא . רש''י . ובעולה גזרו , משום דבעולה יש מעילה מן התורה . משא''כ בנבלה דלית בה אלא איסור אכילה , הלכך לא שייך לאסור בה דלאו מידי דמיכל הוא : 
שמעמידין בו' לא היה מכוין כי אם לדחותו . דהא אפילו לר''מ דחייש למיעוטא , לא אסר אלא גבינות בית אונייקי , אבל שאר מקומות חשיב מיעוטא דמיעוטא . תוס' : 
גמרא , ומסיים במדרש שיר השירים [ רבה ] . ור' ישמעאל היה קטן כו' . וכתיב כבשים ללבושך , כבשים כתיב , בשעה שהתלמידים קטנים תהא מכבש לפניהם דברי תורה . הגדילו ונעשו ת''ח תהא מגלה להם סתרי תורה : 
ועור לאו פירשא הוא ואסור . רש''י . ושחיטה , לרבותא נקט : 
השיאו . לשון משיא עצה . ואית דגרסי השיאו . ונפרש הטעהו לשון השיאני : 
דודיך , לשון זכר . דודייך , לשון נקבה . והכי קאמרה כנסת ישראל , ישקני הקב''ה מנשיקות פיהו כי כך אמר לי טובים דודייך מיין . רש''י . ועתוי''ט : 
דודייך . משום דבהכי מתיישב רישיה דקרא לנסתר , ישקני , וכן פיהו . וסיפא דודיך לנוכח . אלא דה''ק ישקני כו' כי כך אמר ליה כי טובים כו' . שמעתי מפי ר' מאיר באך ז''ל : 
והיינו דשייליה להאי קרא , כלומר , כנ''י אומרים טובים תקנות כו' ואע''פ שאין אנו יודעים הטעמים , כי טעמם ונימוקם עמהם . ועתוי''ט : 
חבירו כו' . שהוא לשון זכר , וכנסת ישראל היא דקאמרה לפני שכינה לריח שמניך טובים וגו' . עלמות אחבוך , לא שייך למימר לנקבה . רש''י :